VIDEO: Paris Hilton en Leonardo land in SA vir Wêreldbeker
JY LEES NOU VIDEO: Paris Hilton en Leonardo land in SA vir Wêreldbeker
Hollywood bekendes Paris Hilton en Leonoardo DiCaprio was in Suid-Afrika vir die Sokker Wêreldbeker in 2010. Dié video wys hoe hulle by Lanseria-lughawe aanland.
Paris het alleen in 'n private straler by die Lanseria-lughawe geland nadat hulle in Kameroen 'n vinnige stop moes maak vir brandstof. Maar kyk net die hope en hope bagasie - en alles Louis Vuitton! Sy is van plan om Vrydag 2 Julie 2010 se wedstryd tussen Nederland en Brasilië in Port Elizabeth by te woon.
Leonardo DiCaprio het ook aangekom en probeer om ongemerk deur die aankomssaal te beweeg. "Selfs op 'n afgeleë plek in Suid-Afrika (tydens 'n vorige besoek) het mense met hul selfone foto's van my geneem. Daar is nie 'n plek waar ek kan wegkruip nie."
Paris en Leonardo het Donderdag 1 Julie 2010 ook in 'n private vertrek van 'n restaurant in Rosebank, Johannesburg, saamgekuier.
Sy kan nie op haar Twitter-blad uitgepraat raak oor die wonderlike land nie. Dit lyk of Suid-Afrika 'n nuutgevonde juweel is vir Hollywood-celebs - daar word selfs gegis dat Brad Pitt ook onlangs by Lanseria geland het....Ons sal laat weet sodra ons dit kan bevestig!